नई दिल्ली। भारत और चीन के बीच वास्तविक नियंत्रण रेखा (LaC) पर चल रहे तनाव के बीच सेना प्रमुख मनोज मुकुंद नरवणे ने शुक्रवार को लद्दाख में 14 कोर के मुख्यालय लेह का दौरा किया। उन्होंने इस संवेदनशील क्षेत्र की सुरक्षा के लिए समीक्षा की।
मीडिया खबरों के मुताबिक यह दौरा भारत के चीन के उस आरोप को खारिज करने के बाद आया है जिसमें बीजिंग ने आरोप लगाया था कि सीमा पर भारतीय सैनिकों ने तनाव की शुरुआत की और लद्दाख और सिक्किम के सेक्टोरों में एलएसी को पार किया। साथ ही चीन ने आरोप लगाया था कि चीनी सेना को भारतीय सीमा पर गश्त लगाने में बाधा डाली गई।
हालांकि इस घटना के बाद दोनों पक्षों के सैनिकों ने संयम दिखाय और तनाव को कम करने की कोशिश की। बता दें कि पांच और छह मई को पेंगोंग झील के नजदीक हुई झड़पों के बाद से, चीन और भारत दोनों की ओर से सीमा पर अतिरिक्त सैनिकों को तैनात किया गया है। दोनों देशों के जवान लद्दाख की गलवां घाटी में खासकर ज्यादा नजर आ रहे हैं।
भारत ने चीनी सेना के बलवृद्धि अपने सैन्य स्तरों को बढ़ा दिया है।